# name
Implementació d'un sistema de gestió energètica a una indústria del sector metal·lúrgic

# metadata.dc.description[].value
Treballs Finals del Màster d’Energies Renovables i Sostenibilitat Energètica, Facultat de Física, Universitat de Barcelona, Curs: 2015-2016, Tutors: Miguel Villarrubia i José A. Cerdà

# metadata.dc.description.abstract[].value
L’eficiència energètica és una aspecte essencial de l’estratègia europea pel creixement
sostenible en l’horitzó 2020, i una de les formes més rendibles per a reforçar la seguretat en el
subministrament energètic i per a reduir les emissions de gasos d’efecte hivernacle i altres
substàncies contaminants. La Unió Europea s’ha fixat com a objectiu per al 2020 augmentar un
20 per cent l’eficiència energètica. En aquest aspecte, a Espanya, recentment s’ha emès el RD
56/2016, com a transposició de la Directiva 2012/27/UE del Parlament Europeu, referent a les
auditories energètiques, acreditació de proveïdors de serveis i auditors energètics i promoció
de l’eficiència en el subministrament de l’energia. En aquest decret llei, el Sistema de Gestió
Energètica apareix com a una alternativa a les auditories energètiques, basat en una
metodologia a implementar en el temps i amb l’objectiu de la millora contínua, el qual
presenta certs beneficis. A Europa, cada any s’implementen més SGE i es preveu que segueixin
incrementant, la majoria d’aquests certificats per la Norma ISO 50001:2011.
Aquest treball de fi de màster, realitzat durant l’estada de pràctiques a l’empresa Air-Confort
Vallès, S.L, presenta la implementació d’un Sistema de Gestió Energètica (SGE) a una indústria
del sector metal·lúrgic i la comparació amb la norma internacional ISO 50001:2011 referent als
SGE. En el treball es descriuen les accions i mesures posades en marxa fins a la implementació
del SGE a la indústria, que formen part d’un projecte d’eficiència energètica establert en un
contracte de tres anys de duració i que es va iniciar a l’any 2015. L’estudi del SGE implementat
permetrà saber quines diferències presenta respecte els requisits que marca la ISO 50001, si
caldria aplicar mesures per a millorar-lo i si seria possible certificar-lo en un futur pròxim.

# metadata.dc.source[].value
Màster Oficial - Energies Renovables i Sostenibilitat Energètica

# metadata.dc.title[].value
Implementació d'un sistema de gestió energètica a una indústria del sector metal·lúrgic